Diari Oficial de la Generalitat Valenciana


Sumari del DOGV 3685, del 10-02-2000 (2000/692)

Informació pública del projecte d’urbanització del polígon B-3 del pla parcial del platges d’Almardà.
-----------------------------------------------------------------------------------------------------

### Dades del document

Número de DOGV
:   3685

Data del DOGV
:   10-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/692


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització del polígon B-3 del pla parcial del platges d'Almardà. [2000/A692]
  
Mitjançant aquest edicte, us faig saber que, amb data 13 de gener de 2000, l'alcalde president, en virtut de les atribucions que li confereix la legislació vigent, ha dictat la resolució següent d'Alcaldia:
  
Resolució de l'Alcaldia
  
«Vist que mitjançant l'Acord de la Comissió de Govern de data 3 de setembre de 1996, es va adjudicar al senyor Antonio Gil Estellés l'encàrrec de redacció del projecte d'urbanització del polígon B-3 del pla parcial de platges d'Almardà de Sagunt.
  
Vist que, en data 16 de juny de 1998, es va presentar un projecte d'urbanització del polígon B-3 del pla parcial de platges d'Almardà, redactat pel senyor Antonio Gil Estellés, amb un pressupost, perquè en prenguera coneixement l'administració, de 966.988.478 pessetes.
  
Vist que, mitjançant l'Acord de la Comissió de Govern de data 1 de març de 1994, es va acordar la subrogació en l'adjudicació de la redacció del projecte d'urbanització, apartat electrificació, al senyor Andrés Llopis Juesas.
  
Vist que els Serveis Tècnics Municipals del Departament de Projecte i Obra han emés un informe sobre l'esmentat projecte, en data 26 de juny de 1998, amb les observacions següents:
  
No es justifica l'existència de l'explanada tipus E-2; per això, a l'inici de les obres caldrà fer els assajos oportuns per a verificar aquest supòsit de partida.
  
La còpia facilitada no té visat col·legial
  
Vist que, amb data 26 de juny de 1998, el tècnic del Cicle d'Aigua emet un informe favorable sobre la part d'obres de subministrament d'aigua i clavegueram, si bé es considera que el tècnic redactor haurà d'entregar còpies del projecte visades pel Col·legi Oficial d'Arquitectes.
  
Vist que, amb data 13 de juliol de 1998, l'enginyer tècnic industrial emet un informe favorable sobre els projectes tècnics referents a instal·lacions d'enllumenat públic redactats pels enginyers tècnics industrials Arcadio Andrés Llopis Juesas i Francisco Ramón Civera Navarré, amb les modificacions de 18 de setembre de 1997, es considera que amb caràcter general compleixen les condicions acceptables en allò no referent a les instal·lacions d'enllumenat públic.
  
A tenor del que disposa l'article 53, en concordança amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet el projecte d'urbanització a informació pública, mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana. No és preceptiva la notificació formal i individual als propietaris afectats, però, abans de la publicació de l'edicte, caldrà trametre un avís amb el seu contingut al domicili fiscal de les persones que consten en el cadastre com a titulars de drets afectats per l'actuació proposada. El termini d'informació pública serà de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana (aquesta documentació es troba depositada a l'Ajuntament de Sagunt, Departament d'Urbanisme).
  
Qualsevol persona interessada podrà comparéixer a l'Ajuntament de Sagunt i consultar la documentació que integra el projecte d'urbanització, així com formular, si pertoca, al·legacions, dins del termini indicat en el paràgraf anterior i en els termes que estableix el punt 4 de l'article 46 d'aquest text legal.
  
En vista de tot l'anterior, resolc:
  
Primer. Sotmetre al tràmit d'informació pública durant el termini de 20 dies hàbils, comptadors a partir de la publicació d'aquest anunci en el Diari Oficial de la Generalitat Valenciana, el projecte d'urbanització de la unitat d'actuació B-3 (polígon B-3) del pla parcial de platges d'Almardà, redactat per l'arquitecte Antonio Gil Estellés, en data de juny de 1998, amb un pressupost, perquè en prenga coneixement l'administració, de 326. 405.716 pessetes, així com els projectes elèctrics redactats pels enginyers tècnics industrials Arcadio Andrés Llopis Juesas i Francisco Ramón Civera Navarré.
  
Segon. Trametre un avís al domicili fiscal de les persones que consten en el cadastre com a titulars de drets afectats per l'actuació proposada, així com un avís als propietaris registrals identificats en el projecte de reparcel·lació d'aquesta unitat d'actuació, ja que aquest document de gestió ja ha sigut aprovat definitivament.»
  
Nota.
  
Aquesta publicació, que es correspon amb l'efectuada el passat 20 de setembre de 1999, en el Diari Oficial de la Generalitat Valenciana número 3.586, pàgines 16.464-21.941, té per objecte salvar l'avís d'aquesta efectuada als senyors:
  
- Francisco Gaspar Llorens
  
- Hermanos Domingo Chapa
  
- Arnoux Jack
  
- Roberto Cataluña Climent
  
- Jannetje Siliakus Van Gompel
  
Atés que s'havia complit el que estableix l'apartat 3 de l'article 46 de la Llei Reguladora de l'Activitat Urbanística, en allò referent a efectuar l'avís als propietaris abans de la publicació en aquest mitjà, i amb la qual es dona per esmenat l'error material que s'haguera pogut entendre com un incompliment del tràmit de procediment, en conseqüència, aquesta publicació cobra efectes en relació amb les persones interessades adés assenyalades.
  
Cosa que es fa pública, perquè se'n prenga coneixement i a tenor del que disposa l'article 53, en concordança amb l'article 463 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
El termini d'informació pública serà de 20 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana (aquesta documentació està depositada a l'Ajuntament de Sagunt, Departament d'Urbanisme).